google/wiki40b huggingface dataset:
Metall

Metallisk glans

Metaller oppviser en egen slags glans som er svært typisk for metaller. Årsaken til denne glansen ligger i at metaller er svært gode elektriske ledere. Det kan ses at metaller leder strøm. Når lys, som er energi i form av elektromagnetiske bølger, treffer metalloverflaten blir det indusert strømmer og magnetfelter som motsetter seg at energien trenger inn i metallet. Energien blir derfor kastet tilbake uten å bli redusert vesentlig; lyset blir reflektert. Refleksjonen følger lovene for refleksjon av bølger. Noen metaller absorberer en liten del av energien ved karakteristiske lysfrekvenser som er bestemt av metallets atomære oppbygging. Dette er opphav til forskjellige metallers forskjellige egenfarger.
Lys kan reflekteres som bølge av andre årsaker enn elektrisk ledningsevne, som for eksempel av en vannflate.
Noen spesielle plastposer har også metallisk glans. Posens viktigste egenskap er at den er antistatisk; det vil si at elektriske ladninger ikke kan dannes ved gnidning av plastmaterialet. Posene er bygd opp som laminater der ett av sjiktene er gjort elektrisk ledende. Posene brukes til å pakke inn elektroniske komponenter som ellers ville kunne skades ved små gnistoverslag fra akkumulert statisk elektrisitet.
Flere metaller reagerer med luftens oksygen og danner et ikke-ledende oksidsjikt som absorberer lys og kan ha en annen farge enn metallet selv. Bly kan tjene som eksempel; det kan ikke ses at bly er en elektrisk leder før sjiktet fjernes.

Metaller i våpenskjold

I heraldikk og våpenskjold er metaller et eget begrep og betyr bare gull og sølv. Disse metallene kan være på skjoldets bunn, som bakgrunn til felt i oppdelte skjold, eller på figurer. Eksempler er en gull-løve på rød bunn i Norges riksvåpen, et rødt kors lagt på et sølv kors på blå bunn i Islands riksvåpen, og 2. felt med rød løve innenfor rød liljebord på gull bunn for Skottland i Storbritannias riksvåpen. 
I avbildninger av våpenskjold gjengis ofte gull og sølv som gult og hvitt når gull og sølv er dyrere eller mer komplisert å framstille. På tøyduk slik som i flagg, brukes gult og hvitt.
I alle våpenskjold skal det være enten gull eller sølv, sammen med minst en av fargene rødt, blått, svart og grønt samt purpur som er sjelden. Til sammen kalles metallene og fargene for tinkturer. Regelen om at alle våpenskjold skal ha sølv og/eller gull, har sammenheng med at våpenskjold er kjennetegn som skal ses tydelig på avstand. Da vil gull og sølv være lyse, mens fargene er mørkere, og sammen gir dermed metall og farge en kontrastvirkning. Av denne grunn er det også en gammel, heraldisk hovedregel som sier at i våpenskjold skal det "ikke være farge på farge eller metall på metall". Stort sett blir disse reglene overholdt i våpenskjold helt fra middelalderen i alle europeiske land, selv om det finnes en del unntak, slik som gullskjeftet sølvøks i labbene til den norske løve.
Ordene gull og sølv brukes adjektivisk i fagmessige beskrivelser av våpenskjold, såkalte blasoneringer. Dette ser vi bl.a. i fastsettingene av norske kommunevåpen fra nyere tid.
Studentsamskipnaden i Nesna

Studentsamskipnaden i Nesna (SiNe) var en av Norges studentsamskipnader. SiNe dekket velferdsbehovene til studenter ved Høgskolen i Nesna.
SiNes øverste organ var styret. Det bestod av fire studentrepresentanter (inkludert styreleder og nestleder), disse velges av Studentrådet ved HiNe, to fra høgskolen og en ansattrepresentant fra samskipnaden.
SiNe tilbød studentene bolig, barnehage og sosialhelsetjeneste.
Fra 1. januar 2016 ble SiNe slått sammen med Studentsamskipnaden i Nordland.
Cynegyth

Etymologi

Navneleddet cyne, «kongelig», har opprinnelse i urgermanske *cunja-, «edelt slektskap, familie». Den norrøne formen av leddet var kyn. Navneleddet gyth har opprinnelse i germanske *guntho, «kamp». Den norrøne formen av navneleddet er gunnr.

Kjente personer med navnet

Personene i listen er ordnet kronologisk etter fødselsår.
Cornelis 't Kindt

Kilder

Donders, P. (2007) Les cuirs dorés de l ' église Saint-Berthuin i Malonne et la fabrique du bruxellois Cornelius T'Kint. Université Libre de Bruxelles. Faculté de Philosophie et Lettres
Joachim Bülow

Joachim Bülow til Engelstad (– 1615) var en dansk lensmann.
Han var sønn av hoffmarskalk Adam von Bülow av Wedendorf og hustru Ilsabe von Halberstadt og kom sammen med en bror til Danmark i ung alder fra Meklenborg. Han kom i tjeneste ved hoffet og ble i 1594 hoffjunker, 1598 jegermester og 1602 kjøgemester. I 1599 ledsaget han kong Christian IV på den store reisen til Nordkapp.

Lensmann

I 1602 ble han forlent med Ide og Marker skipsreder i Norge som han i 1604 byttet med Frederiksborg, Kronborg og Abrahamstrup på Sjælland. Han tok samtidig avskjed med hofftjenesten. I 1612 ble han forflyttet som lensmann til Vordingborg, Jungshoved og Lekkende.
Den 4. mars 1605 ektet han på Kronborg datter av rikskansler Eiler Grubbe (1532–1585), Else Eilersdatter Grubbe (1585–1628), med hvem han fikk fire barn. Paret er begravet i Østre Ingelstad kirke i Skåne. Joachim Bülow ble stamfar for den tidligst i Danmark bosatte linje av slekten Bülow.
Stjørna Idrettslag

Stjørna Idrettslag (stiftet 1932) er et idrettslag fra Stjørna i Trøndelag.
Stjørna er et allsidig idrettslag med tilbud innenfor både svømming, fotball, friidrett, bueskyting og ski; i tillegg til langrenn, muliggjør en nyoppført hoppbakke også skihopping. Tidligere var det også mulig å spille håndball gjennom idrettslaget. I nyere tid har bueskytteravdelingen markert seg med flere medaljer i NM.

Fotball

Stjørna tilbyr nå kun aldersbestemt fotball, men har tidligere også hatt eget seniorlag for herrer. Hjemmekamper spilles på Råkvåg Stadion.

Friidrett

Friidrettsavdelingen hadde tidligere noen av Trøndelags beste friidrettsutøvere, særlig i løping, og vant flere stafetter rundt om i landsdelen. Stjørna står som arrangør av den tradisjonsrike stafetten Stjørnastafetten, arrangert hvert år siden 1945, som dermed er et av Fosens eldste gjenværende idrettsarrangement.
Matthew Bingley

Landslaget

Matthew Bingley spilte 14 landskamper for Australias herrelandslag. Han ble tatt ut i Australias tropp til Oseaniamesterskapet i fotball for menn 1996 og FIFA Confederations Cup 1997.
Viga-Glums saga

Víga-Glúms saga (nørrønt Víga-Glúms saga; egentlig «Sagaen om drapsmannen Glum») er en islendingesaga fra 1200-tallet. Historien foregår i Eyjafjörður på 900-tallet og handler om Glúmr Eyjólfsson som frir seg fra en mordanklage ved en tvetydig ed som senere blir avslørt.
Glum modnes sent, og er ikke i stand til å yte motstand da slektningene hans tilegner seg halve arven ved farens død. Glum reiser til Norge, hvor han tilbringer tid hos morfaren Vigfus. Når han skal reise hjem, får han med seg tre gaver fra morfaren: en kappe, et spyd og et sverd. Gavene er ment å representere forventninger til ham. Ved hjemkomsten dreper han Sigmundr; og i drapssaken på Tinget etterpå blir han frifunnet, og krever dertil retten til eiendommen fra Sigmundrs sønn Þorkell. Etter flere tiår som bygdens fremste mann, blir han «finally brought down after it is revealed that he has sworn an ambiguous oath». Glum går i «eksil» i Öxnadalr, hvor han etter hvert blir en gammel mann. I tillegg til at den forteller om Glums liv fra før fødselen og til han dør, handler sagaen også om andre allianser og stridigheter i egnen.
Et tema i sagaen er forholdet mellom den dyrkingen av Odin som Glums morfar Vigfus introduserer ham til, den dyrkingen av Frøy som Glums motstandere Sigmundr og Þorkell praktiserer, og Glums egen livsanskuelse: «trust firmly in his own possessions and strength» Når han er en gammel mann, lar han seg døpe og tar kristentroen på Tinget i år 1000, tre år før sin død.
Glum er fetter av Øgmund Dytt og morbror til Torvald Tasalde. Sagaen har ett kapittel til felles med Soga om Røykdølane, en beretning om Víga-Skútas reise til Eyjafjörður for å angripe Glúm. Jónas Kristjánsson argumenterer for at dette opprinnelig må ha vært en separat tekst, en «Skútu þáttr», som verken forfatteren av Víga-Glúms saga eller Reykdæla saga hadde evner til å skrive.
Sagaen er kjent fra håndskriftet Möðruvallabók. Den ble oversatt til norsk av Sigrid Undset i 1923, og oversettelsen er gjenutgitt flere ganger.
Viberup

Viberup er en navnet på en liten gruppe gårder på Amager ved København.
Navnet er avledet av mannsnavnet Vibe. Viberup har ikke vært en egentlig landsby, da den kun har bestått av et par gårder og hatt felles fogd med den nærliggende landsby Ullerup. På midten av 1800-tallet var det i Viberup to gårder og et par hus. Befolkningstallet lå på ca. 30 personer frem til 1901. Tallene er dog vanskelig å fastsette nøyaktig, da stedet i folketellingen normalt ble talt sammen med Ullerup.
I Viberup finnes mikrobryggeriet Viberup bryghus.
Poznań

Historie

Poznań ble grunnlagt som by av polanerne i det 8. århundre. Den kom under piastenes styre i det 10. århundre, og ble et av hovedsentrene i deres rike.
Byen er en av de hypotetiske plassene der Mieszko I – polanernes første historiske hertug – kan ha blitt kristnet i år 966. I 968 ble byen sete for Polens første biskop Jordan, og ble med tiden hovedstad i Stor-Polen. Mieszkos sønn, Bolesław I den modige, ble kronet til Polens første konge i 1025, og Kongeriket Polen ble opprettet.
Byen var kongerikets hovedstad frem til 1039, da den ble brent ned av den tsjekkiske hertugen Břetislav. Hovedstaden ble flyttet til Kraków, og Poznań mistet sin politiske betydning, skjønt den forble et viktig handelssenter.
Byen utviklet seg videre under den polske oppløsningstiden, da den ble hovedstad for de storpolske piaster, og fikk byrettigheter (Magdenburg-rettigheter) i 1253. De gode forholdene som fremmet byens utvikling varte frem til den andre polsk-svenske krig i 1655. Som følge av Polens andre deling kom Poznań, på tysk kalt Posen, under prøyssisk okkupasjon i 1793.
Preussens nederlag mot Napoleon og den storpolske oppstanden i 1806, der polske motstandskjempere gjorde opprør, førte til at byen ble del av Storhertugdømmet Warszawa i 1807. Etter Napoleons nederlag og den etterfølgende Wienerkongressen kom Poznań med Stor-Polen imidlertid tilbake til Preussen.
Kort etter Tysklands nederlag under første verdenskrig, og den storpolske oppstand (1918–1919), ble den Andre polske republikk opprettet, med Poznań som hovedstad i Poznań-voivodskapet.
Under andre verdenskrig ble Polen okkupert av Tyskland, og den polske befolkningen ble utsatt for brutale forfølgelser. Etter krigens slutt har Poznań vært det administrative senter for de omkringliggende områdene, med forandringer av distriktets omfang i 1957, 1975 og 1999. Masseprotestene i Poznań i 1956 (den såkalte Poznań-oppstanden) bidrog sterkt til å liberalisere etterkrigstidens kommunistiske regime, frem til dets endelige fall i 1989.
Anacasta

Utseende

Middelsstore, kraftige, brune trebukker. Antennene er noe lengre enn kroppen. Pronotum har en kraftig tann på sidekanten. Dekkvingene er litt tilsmalnende bakover med markerte "skuldre".

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er kjent fra Vest-Malaysia og Borneo.
Arild Sandbakken

Bakgrunn og arbeid

Arild Sandbakken er utdannet ved Universitetet i Oslo, og har fått sangundervisning av Thorbjørn Lindhjem.  Arild Sandbakken har en allsidig musikalsk bakgrunn og jobbet i mange år som førstelektor ved Høgskolen i Hedmark.  Han har komponert melodier til flere av Alf Prøysens dikt.
Burgess Park

Burgess Park er en av de største offentlige parkene i sydlige London. Parken ligger mellom Camberwell og Walworth og ble tegnet av Patrick Abercrombie som del av Londons nye byplan etter andre verdenskrig.
Til forskjell fra de fleste offentlige parker ble Burgess Park anlagt i faser etter krigen, i et tidligere industriområde som ble kraftig skadet av bombing. Parken er fortsatt ikke helt ferdig, og inneholder tidligere veier som er stengt, men ennå ikke dekket av gress.
Den inneholder noen få vernede bygninger – et kalkbrenneri og tidligere fattighus i Chumleigh Gardens. Parken forvaltes av bydelen Southwark.
Sekretærproblemet

Sekretærproblemet er et berømt problem som benytter optimal stopp teori. Problemet har blitt studert mye i statistikk og beslutningsteori. Det er også kjent som giftemålsproblemet, sultanens medgift problemet, googol spillet og beste valg problemet.
Den grunnleggende formuleringen av problemet er som følger: Forestill deg en administrator som ønsker å ansette den beste sekretæren ut av n {\displaystyle n} rangerbare søkere for en stilling. Søkerne blir intervjuet en for en i tilfeldig rekkefølge. En beslutning må treffes umiddelbart etter intervjuet for den enkelte søker. Når søkeren er avvist kan man ikke kalles inn igjen. I løpet av intervjuet kan administratoren rangere søkerne blant alle som er intervjuet så langt, men har ingen kjennskap til kvaliteten til søkere som ennå ikke er intervjuet. Spørsmålet er om den optimale stopp strategi (stopp regelen) som maksimerer sannsynligheten for å velge den beste søkeren. Hvis beslutningen kan utsettes til slutten, kan man løse dette simpelthen med maksimum seleksjons algoritmen og velge den maksimale på slutten. Vanskeligheten er at beslutningen må treffes umiddelbart.
Pericles de Oliveira Ramos

Karriere

Han har spilt for Cerezo Osaka, Sagan Tosu og SC Tottori fra Japan.
Demokrati

Demokrati som fredsskaper

Immanuel Kant mente at demokratier ikke kjempet mot hverandre, men på hans tid fantes det så få demokratier at denne påstanden vanskelig kunne etterprøves. Imidlertid kjempet ikke demokratier mot hverandre i første eller andre verdenskrig. Demokratisk styresett ser ut til å legge føringer på beslutningstakerne som gjør det vanskeligere for dem å gripe til vold som løsning på konflikter. Et omdiskutert grensetilfelle så man da Stalin la press på vestmaktene for å få dem til erklære Finland krig. I motsetning til USA gav Storbritannia etter for presset, og var formelt i krig med Finland i flere år, men noen krigshandling fant aldri sted.
Mexicos landslag i amerikansk fotball

Historie

Mexico endte på 2.-plass i både Verdensmesterskapet i amerikansk fotball 1999 og 2003, hvor de tapte begge ganger til Japan. De deltok ikke i VM i 2007, men er kvalifisert for VM i 2011. 
Spillere er vanligvist valgt fra lag fra ONEFA, Mexicos hovedliga innen college football.
Rhodoleptus

Utseende

Nokså små, avlange, svarte trebukker, pronotum og dekkvingene fremre del gjerne mer eller mindre gule eller rødlige. Antennene er tynne, lengre enn kroppen. Pronotum er avrundet sekskantet, ofte gult eller rødt med svarte flekker. Dekkvingene er jevnbrede. Beina er nokså lange, lårene tynne.

Utbredelse

Artene er utbredt fra Arizona i nord til Guatemala i sør.
Revøysund

Revøysund er et tidligere fiskevær i Sør-Varanger kommune i Finnmark. Revøysund ligger mellom Revøya og Skogerøya, der Kjøfjorden munner ut i Varangerfjorden. I dag er det kun hytter i Revøysund.
104. forsyningsbrigade

104. forsyningsbrigade (russisk 104-я бригада материального обеспечения) er en forsyningsbrigade underlagt 29. kombinerte armé i det russiske forsvaret. Brigaden er forlagt til Tsjita.
Skjøttegrunnene

Skjøttegrunnene er en rekke grunner og undervannsskjær i østfoldske farvann, omkring 15 km sydvest for Hvaler og 18 km vest av Strömstad i Sverige.
I forbindelse med det rike hummerfisket ved Grisebåene på slutten av 1800-tallet oppstod det en tvist mellom Norge og Sverige om hvilket land grunnene tilhørte, idet grensetraktaten av 1661 var uklar på dette punktet. Tvisten ble løst ved kjennelse av en voldgiftsrett 1909, hvoretter havgrensen skulle trekkes slik at Grisebåene ble svensk og de nærliggende Skjøttegrunnene ble norsk havterritorium.
Solkleiv

Solkleiv er et sted i Strengereid i Arendal kommune. Solkleiv er et vel utbygd villastrøk, beliggende i en solrik åsside, derav navnet.
Hilaira pervicax

Utseende

Hilaira pervicax er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Bjørset Fotballklubb

Tabellen 2011

¹ Tomrefjord går til kvalifiseringsrunden fordi Molde 5 og Isfjorden/Åndalsnes 2 ikke kan rykke opp.

Kilde: Speaker.no

Tabellen 2012

Kilde: fotball.no
National Security Letter

National Security Letter (NSL) er et begrep i den amerikanske Patriot-loven som gir etterforskningsetaten FBI anledning til å samle inn personopplysninger under etterforskning av terrorisme og spionasje uten fullmakt fra en dommer eller storjury. FBI kan utstede et NSL for å tvinge private selskaper – gjerne tele- og internettleverandører – til å utlevere personopplysningene. På denne måten fungerer NSL som en administrativ stevning. Et NSL innebærer også at det aktuelle selskapet forbys å informere kunden om at FBI har ham eller henne under overvåkning. I 2005 ble det utstedt 9254 forskjellige NSL vedrørende 3501 personer.
Humle (plante)

Dyrking og formering

Humleplanten må ha støtte og bør stå ved et gjerde, en mur eller en spalier. Plant den solrikt i gjødslet jord som er i god hevd. Så frøene ute sent på våren og tynn plantene med 10-30 cm avstand. Humle kan plantes slik at den vokser rundt en stolpe eller  over en gammel trestamme. Den danner en meget pen skjerm. Vann humlen godt i tørt vær og gi den gjødsel om våren. Hunnkongler til tørking samles tidlig om høsten, og planten klippes tilbake sent på høsten. Humle kan rotdeles om våren.

Bruk

Humle er mest kjent fordi den siden middelalderen i Europa er blitt brukt til ølbrygging, hvor den bidrar med bitterhet og aroma til ølet. Stoffer i humlen kan også gjøre ølet mer holdbart. Kombinasjonen av alkohol og humle skaper et sterkt antibakterielt miljø. Øltypen «India pale ale» ble opprinnelig brygget i England og fraktet med båt til India. Øltypen ble derfor utvilket for å tåle å krysse ekvator to ganger før det ankom India i fullt drikkelig tilstand.  Dette var før man kunne pasteurisere øl, og i stedet tilsatte man humle i slike mengder at det ferske ølet smakte overveldende bittert. Det ble luftet før avreise for å unngå eksplosjoner under frakt. Den lange sjøreisen fra England, hvor det ble brygget, til India tok ofte over et år, og underveis mildnet smaken til noe som av flere beskrives som «hvitvin». Humle er den dyreste ingrediensen i de fleste øltyper. 
Til naturmedisinsk bruk hevdes det at avtrekk av tørkede kongler kan drikkes varmt mot søvnløshet. Alternativt kan humle tas som kosttilskudd, og finnes i sammensatte produkter kombinert med andre naturlige søvnfremkallende urter. Humle kan, ifølge enkelte kommersielle aktører, virke avslappende på nervene, og kan bidra til å bedre søvnkvaliteten ved å forebygge og redusere nervøsitet, rastløshet, urolig søvn og andre søvnforstyrrelser.
Som krydder kan humle brukes som smakstilsetning i en sommersuppe sammen med andre grønnsaker. Om sommeren kan man koke unge humleskudd møre og servere med smeltet smør og sitron.
Humle kan føre til akutt hypotermi hos tamhunder og tamkatter.
Place Dauphine

Place Dauphine er et torg på Île de la Cité i det 1. arrondissement i Paris. Det ble skapt mellom  1607 og 1610 og er oppkalt etter le dauphin, den senere Ludvig XIII. Arkitekten er ukjent, men det kan ha vært Louis Métezeau, som var Premier Architecte du Roi, kongens førstearkitekt.
Place Dauphine, som har en triangulær form, ligger i vestre del av Île de la Cité. Triangelens spiss peker mot Pont Neuf, dens sørlige hjørne peker mot Rue de Harlay, som leder til Quai des Orfèvres.
Torget het fra først av Place Dauphine, men i 1792, under den franske revolusjon, skiftet man navn til Place de Thionville til minne om Thionville-borgernes motstand mot den beleirende prøyssiske armé i 1792. I 1814 fikk torget igjen navnet Place Dauphine.

Historie

Frem til 1500-tallet lå det tre små øyer umiddelbart vest for Île de la Cité — Îlot du Passeur-aux-Vaches (også kalt Île aux Bœufs), Île du Patriarche (også kalt Îlot de la Gourdaine) og Île aux Juifs. På den sistnevnte ble Jacques de Molay og Geoffroy de Charney brent på bål i 1314. Byggingen av Pont Neuf mellom 1578 og 1607 innebar at man ved blant annet samtidige dreneringsarbeider sammenførte de tre småøyene med Île de la Cité for å danne øyens nåværende vestre utskudd. Dette gav kong Henrik IV tanken om å oppføre et torg med tilhørende bosteder. Etter kongens direktiv skulle Place Dauphine bygges med Place Royale (dagens Place des Vosges) som forbilde.
Det siste av husene ved Place Dauphine stod klart i 1616. Husene hadde opprinnelig butikklokaler på gateplanet og derover to bostedsetasjer. Fasadene hadde blant annet rustiseringer og hjørnekjeder i tegl og kalkstein. Bygningene ble kronet med en attikaetasje med et bratt skifertak og arkvinduer.
Siden 1600-tallet har nesten alle bygningene ved Place Dauphine fått ytterligere en eller to etasjer og nye fasader. Bare de to bygningene som vetter mot Pont Neuf har fått beholde sitt opprinnelige utseende. Bygningene ved torgets østre del ble stukket i brann under Pariserkommunen i 1871 og ble revet kort derpå.
På Place Dauphine stod fra 1803 til 1874 Fontaine Desaix. Fontenen, som ble tegnet av Charles Percier, ble reist til general Louis Charles Antoine Desaix' ære.
Debbie Klijn

Karriere

Som spiller var Klijn målvakt for de nederlandske klubbene Volewijckers og Swift Roermond, de tyske klubbene Bayer Leverkusen, Frankfurt og Buxtehuder, den danske klubben Team Tvis Holstebro, samt det nederlandske kvinnelandslaget.
Som trener har hun jobbet for de tyske klubbene Buxtehuder og Stade, samt kvinnelandslagene til Nederland og Tyskland.
Branicki-palasset

Historie

Den opprinnelige bygningen som stod der palasset befinner seg i dag i den første halvdel av 1600-tallet var Sapieha-familiens herregård. I det 18. århundre ble gården kjøpt av Stefan Mikołaj Branicki.
Palasset ble reist i rokokkostil på 1740-tallet til storhetman Jan Klemens Branicki etter tegninger av Jan Zygmunt Deybel, i samarbeid med Jan Henryk Klemm, Jakub Fontana og Jan Chryzostom Redler, inspirert av samtidens franske palasser. Palasset var da kjent som «Fru Krakowskas palass», etter kallenavnet til hetmanens kone Izabela Poniatowska, søsteren til kong Stanisław August Poniatowski. I 1804 solgte hun palasset til Niemojewski-familien. I 1817 gikk det derimot over til Stanisław Sołtyk. Palasset ble ombygd flere ganger på 1800-tallet, og ble i stor grad ødelagt av tyskerne under andre verdenskrig. Etter krigen ble Branicki-palasset gjenoppbygd i årene 1947–1953, på grunnlag av et maleri av Bernardo Belotto.
Breel Embolo

Landslaget

Den 31. mars 2015 debuterte han for Sveits i en treningskamp hjemme mot USA, kampen endte 1-1.
Han ble tatt ut i Sveits EM-tropp til EM i Frankrike 2016.
Han ble tatt ut i Sveits' tropp til VM i fotball 2018 i Russland.
Erika Nissen

Familie

Erika Nissen var datter av prokurator og ordfører Michael Strøm Lie og Ingeborg Birgitte Møinichen, og grandtante til maleren Jonas Lie. Hun var søster til Thomasine Lie som var gift med fetteren, forfatteren Jonas Lie, Ida Lie, som var en kjent pianiolærer og Birgitte Lie gift Soot. De hadde også broren Sverre.
Med legen Oscar Nissen var hun gift 1874-95 og ble mor til jurist Erika Lie og pianist og dirigent Karl Nissen, som hun spilte mye med.